Gevaudan on Steam
All Games > Indie Games > Gevaudan
Indie	Adventure	Horror	Survival Horror	Psychological Horror Van Wyk lewer ’n kragtoer op verhoog | Netwerk24
Van Wyk lewer ’n kragtoer op verhoog
Hannes van Wyk in die eenmanvertoning Sê Groete vir Ma.
Hannes van Wyk vertolk vanjaar weer die rol van Reghardt Roberts van Aswegen wie se hele lewe, menswees en bestaan om die een vrou draai wat hom in die lewe gebring het, in die eenmanstuk Sê Groete vir Ma.
Ná uitverkoopte vertonings in 2019, is daar besluit om hierdie jaar ’n landswye toer te doen met datums reeds vasgemaak by Die Boer in Durbanville asook die Woordfees en KKNK.
Sê Groete vir Ma is ’n drama waarin die lag en die traan baie na aan mekaar loop: die band tussen ’n ma en haar kind, hulle lewensreis saam en hoe ons soms ons grootste foute kan verdedig omdat dit uit liefde gedoen is.
Dit vertel die storie van Reghardt se vormingsjare – ’n sensitiewe kind wat op ’n plaas groot word en die dinge van manwees en “man-word” gou moet kop – sy pa, sy nie-so-slim broer, Dewald en sy veerpoothoender, Knoop, wat hom van die dood geleer het, en die pyn en vernedering van tiener-wees.
Dit is ’n knop-in-die-keel, tong-in-die-kies kykie na die dinge waarmee die meeste mense hulle kan vereenselwig. Dit is ’n storie vir elke lid van die gesin en beloof om te sorg vir humor, maar ook lag met ’n traan. Elkeen wat ’n ma het, gehad het of self ’n ma is, moet hierdie stuk sien.
Die Boer (Durbanville - 1-5 Februarie)
Woordfees (Stellenbosch 6-13 Maart)
KKNK (Oudsthoorn 23- 28 Maart)
Verdere datums volg.
Sê Groete vir Ma is van 1-5 Februarie op die planke by Die Boer. Kaartjies kos R155. Bespreek by www.dieboer.com of skakel 021 979 1911.